Publicitate

Românii au stat cu ochii pe posturile de știri la discursul președintelui Traian Băsescu de joi, din Parlament. Topul este condus de Antena 3. În top 5 pe intervalul discursului apare și Disney Channel.

Cifrele detaliate, în continuare:

Traian Băsescu a vorbit la tribuna Parlamentului între orele 11.00-11.15. Pe acel interval orar, cel mai urmărit post TV a fost Antena 1: o medie de 524.000 de telespectatori pe minut, dintre care 370.000 din mediul urban. În top cinci posturi TV la discursul lui Băsescu mai apar Realitatea TV, TVR 1, B1 TV și ...Disney Channel. Când președintele vorbea în Parlament, la Disney Channel se uitau 172.000 de telespectatori, dintre care aproape 90.000 din mediul urban.

Audiența posturilor TV joi, 5 iunie, pe intervalul discursului președintelui Băsescu (11.00-11.15):

URBAN NATIONAL Mii persoane Rtg% Mii persoane Rtg% Antena 3 370 3,5 524 2,8 Realitatea 138 1,3 218 1,1 TVR 1 120 1,1 232 1,2 B1 TV 116 1,1 208 1,1 Disney 88 0,8 172 0,9

Interes toată ziua pentru posturile de știri

Ziua în care s-a citit în Parlament cererea de suspendare a președintelui Băsescu a adus un plus de telespectatori pentru posturile de știri. La nivel urban, pe toată ziua, cel mai urmărit post TV a fost Antena 3, cu o medie de 255.000 de telespectatori pe minut, cu 5.000 mai mulți decât a avut Pro TV. Realitatea TV a avut o medie pe minut de 102.000 de telespectatori la nivel urban, iar B1 de 97.000. Interes mai mic pentru RTV: 57.000 de telespectatori media pe minut la orașe.

Audiența posturilor TV joi, 5 iunie, după media pe zi, la nivel URBAN:

URBAN Mii persoane Rtg% 1 Antena 3 255 2,4 2 Pro TV 250 2,4 3 Antena 1 197 1,9 4 Kanal D 115 1,1 5 Realitatea 102 1 6 B1 TV 97 0,9 7 TVR 1 74 0,7 8 Acasa TV 64 0,6 9 National 58 0,6 10 Prima TV 58 0,5 11 RTV 57 0,5

La nivel național, cel mai urmărit post TV a fost Pro TV. Cel mai bine plasat post de știri a fost Antena 3 (locul 3, cu o medie de 330.000 de telespectatori pe minut). Realitatea TV a avut o medie de de 181.000 de telespectatori pe minut la nivel național, B1 TV de 155.000, iart RTV de 82.000.

Audiența posturilor TV joi, 5 iunie, după media pe zi, la nivel NAȚIONAL:

NATIONAL Mii persoane Rtg% 1 Pro TV 455 2,4 2 Antena 1 334 1,8 3 Antena 3 330 1,7 4 Kanal D 202 1,1 5 Realitatea 181 0,9 6 B1 TV 155 0,8 7 TVR 1 146 0,8 8 Prima TV 122 0,6 9 National TV 114 0,6 10 Acasa TV 110 0,6 11 RTV 82 0,4

Petrişor Obae

petrisor.obaepaginademedia.ro